કન્યા (પ,ઠ,ણ) છેલ્લા ખાસ્સા અરસાથી ઝાંઝવાનાં રણમાં દોડી-રઝળી રહેલાં તમે વિક્રમના આ એક નાનકડા વર્ષ પાસેથી બહુ મોટી ઉમ્મીદ રાખવા જશો તો, નિરાશ થઈ પાછા રડવાનો જ વારો આવશે ! તમારા દિવસો તમને અનુકૂળ નથી તે વાત દિવા જેવી ચોખ્ખી છે. બીજું કે, આ નવું વર્ષ તમને અનુકૂળ દિવસો લઈ આવવામાં ખાસ મોટી મદદ કરી શકે અથવા તમારી સેવા કરી શકે તે વાત પણ શક્ય નથી આ વાત બરાબર મગજમાં બેસાડી તમે ખોટી-મોટી આશા સેવજો. તમારું આરોગ્ય બરાબર નથી ઉપરાંત, તે એકદમ જલ્દી સારું થઈ જવાનું નથી બલ્કિ વિક્રમના આ નવા વરસ દરમ્યાન,તમારી ફરિયાદોમાં વધારો થવા પામે તેવા અણસાર અવકાશી ગ્રહો આપી રહયા છે. કન્યા રાશિના વિદ્યાર્થી વર્ગ માટે વિક્રમનું આ વર્ષ તેઓને ઇચ્છિત સફળતા -સિધ્ધી વગેરેથી હજુ છેટા રાખે તેવું અનુમાન છે. પૂરતી મહેનત કરવા છતાં ધાર્યા પરિણામો લાવી શકાવાનાં નથી. ઘર-પરિવારમાં ક્લેશ-કલહ તેમજ એકબીજાનાં મન ઊંચાં રહેવા જેવી સહજ સમસ્યાઓથી ઘેરાયેલા તમે પરિસ્થિતિવાશ ક્યાંક કોઈ ખોટો નિર્ણય કરી બેસો તે શક્ય છે. વિક્રમનું આ વર્ષ તમારી મુશ્કેલીઓ-સમસ્યાઓમાં વધારો કરી શકે છે. તમારે તે પ્રત્યે સજાગ રહી પોતાની જાતને તેમજ પોતાના ઇપર અવલંબિત સ્વજનોને સલામત રાખવાનાં છે. તમને સામાની શક્તિ વિક્રમના આ વર્ષમાં પરાજિત કરી શકે છે માટે, સામાની શક્તિને પડકારવાની ચેષ્ટા કરવા કરતાં તેને બરાબર સમજી લઈ પછી, અનુરૂપ ચાલ અપનાવી શકો તો તમે ભલે કોઈ લાભ-સફળતા પામી નહીં શકો તો પણ, એકંદરે સુખી જરૂર રહી શકશો અને વર્ષાન્તે તમારા દુખ-કષ્ટ વગેરેમાં વધારો થતો રોકી શકશો ! તમને અહિ,તમારા પોતાના જ માણસો તમારા નહિ હોવાનો કે તમારા નહિ થવાનો અહેસાસ થવો સ્વાભાવિક છે. વિક્રમનું આ નવું વર્ષ તમને ઉપરાંત,તમારી સાથે સીધી રીતે જોડાયેલા તમારા સ્વજનો માટે પણ દુર્ભાગ્ય રૂપ નીવડી શકે તેવી પૂરી શક્યતા છે માટે, તમે દરેક કદમ સાચવી-સાંભળી ભરો તે ખૂબ જરૂરી છે. કન્યા રાશિ ધરાવતા વેપારીઓ-વ્યવસાયિકો માટે વિક્રમનું આ નવું વર્ષ ઉપાધિઓ ઓછી નહિ કરી શકે પણ ઉપાધીઓમાં થોડોક વધારો જરૂર કરી શકશે માટે, તમે ઉપાધિ ઓછી કરવાને સફળ નિવડો તો પણ, વિક્રમનું આ વર્ષ સારું ગયું એમ આતમારે સમજવું જોઈએ ! નવાં કરજ-લોન-દેવાં વગેરેથી દૂર જ રહેજો. તમારાં ગણિત હજુ સાચાં બેસે તે દિવસો શરૂ થયા નથી. જીવનમાં કે ધંધામાં કે તમારા કોઈ પણ કાર્યક્ષેત્રમાં નવી પ્રવેશનરી વ્યક્તિઓથી સાવધ રહેજો. તેઓ તમારી રહી-સહી શાંતિને ડહોળવાનું કામ જાણ્યે-અજાણ્યે કરી શકે છે. વિક્રમનું આ નવું વર્ષ ત્રાસદાયક નુક્સાનકારક યાત્રાઓ-મુસાફરીઓ થવા તરફ સંકેત કરે છે માટે, એકદમ આવશ્યક હોય તેવી જ મુસાફરીઓ કરજો. ખોટી લાલચમાં ફસાઈને આમતેમ ભટકવા કરતાં, એક જગાએ શાંતિનો શ્વાસ લઈ શક્તિ ભેગી કરવી વધુ સારી,એ વાતનું અંતરંગ રહસ્ય સમજવા કોશિશ કરજો. વર્ષના અંત ભાગે, તમારે તમારી જાળવણી તમે પોતે નહિ કરી શક્યાં એમ તમને લાગવું નહિ જોઈએ ! બાકી, સમય તો રોકવાનો નથી-પસાર થઈ જ જવાનો છે ! (આલેખન: ડો. કૌશિક કુમાર દીક્ષિત. - મો: 93289 27029)